**NAVODILA ZA UČENJE DOMA V TEDNU OD 20. do 24. 4.**

Dragi prvošolec, prvošolka!

Še enkrat HVALA za tvoj odziv na učenje od doma. Vsak teden nestrpno čakava na vašo pošto in vam z veseljem odgovoriva nanjo. 😊

Skupaj smo zakorakali že v šesti teden učenja od doma. Vmes se je v naravi že razcvetela prava pomlad. Zagotovo si jo opazil/a, kajne. Naslednji teden te čakajo nove počitnice, začel se bo mesec maj. Verjameva, da se jih veseliš, čeprav bodo zaradi virusa malo drugačne. Do takrat pa opravi še nekaj nalog in aktivnost. Upava, da ti bodo tudi tokrat všeč. 😊In ne pozabi se zahvaliti staršem ali drugim odraslim, ki ti bodo pri tem pomagali.

Pa še ena ideja za ta ali počitniški teden. Postani učitelj/-ica svoje družine. Kaj bi jih lahko naučil/-a?

Ker naju zelo zanima, kako poteka tvoje učenje, te prosiva, da obema do četrtka zvečer s pomočjo staršev in računalnika (easistent, elektronski naslov) to na kratko napišeš (2 do 3 povedi). Z veseljem že pričakujeva tudi fotografije tvojega učenja, nalog, izdelkov.

Tebi in tvoji družini želiva veliko zdravja in dobre volje.

učiteljica Simona in vzgojiteljica Ema

**SLOVENSKI JEZIK**

1. ČRKA Š

* Igrajte se igro Priprave na počitnice:
* Najprej si zamisli kraj, kamor bi odpotoval/-a. Povej, zakaj. Potem pa začni pripravljati prtljago. Poišči in poimenuj čim več predmetov s črko P (na začetku, sredini, na koncu), ki bi jih vzel/-a s seboj.
* Igro se lahko igrate tudi kot verigo besed. Vsak igralec ponovi besede prejšnjih soigralcev in doda eno svojo. Koliko besed si lahko zapomnite?
* Vadi pravilen zapis črke s pomočjo svojega telesa (glave, rok, nog, oči …)
* V Sončkov zvezek vadi pravilen zapis črke. Najprej piši mavrično črko, potem pa še manjše.
* Reši naloge v DZ Lili in Bine (str. 48, 49).

PRAVILEN ZAPIS ČRKE P

<https://nasaulica.si/datoteke/Prikaz_pisanja_crk/story_html5.html>

1. VADIMO BRANJE

Ta teden si vsak dan vzemi 10 min za branje. Bereš lahko besede, povedi, preprosta besedila, odvisno od tega kako dobro ti že gre. Pomembno je, da črke pravilno povezuješ med seboj. Starši ali drugi poslušalci naj ti pomagajo izbrati prava besedila (DZ Lili in Bine, otroške revije, knjige). Morda lahko kdaj bereš tudi v naravi?


1. RIŠEMO KROGE

Tudi ta teden boš še vadil/-a risanje krogov, tokrat v zvezek za vzorčke. Prosi nekoga od odraslih, da ti vzorčke (**v prilogi**) preriše v zvezek, potem pa veselo na delo. Pazi na pravilno držo pisala in natančnost pri risanju.

**MATEMATIKA**


SEŠTEVAMO

Pred počitnicami te čaka še nekaj seštevanja. Saj veš, dober mojster ali mojstrica postaneš le z vajo. 😊 Ta teden se boš naučil/-a, kako pravilno zapisati račune v matematični zvezek (s kvadratki). Zato čimprej začni. Odrasli ti bodo pri tem pomagali, se igrali s teboj.

Zbirko predmetov še vedno imaš, kajne? Ideje za igre tudi. Še vedno se jih lahko igraš in tako učiš. Za spodnjo igro pa potrebuješ domine (ali karte s številkami). Izmed vseh poišči tiste domine, ki imajo skupno največ 10 pik (ali karte s števili od ena do 5).

IGRE

1. KOLIKO PIK JE NA DOMINI? – ponovitev, malo spremenjena različica

Iz vrečke izvlečeš domino, sestaviš in rešiš račun za sliko kot jo vidiš. Domino obrni okrog in nalogo ponovi za spremenjeno sliko. Kaj ugotoviš? (Z igro bodo otroci na **konkreten način** usvojili, da se pri seštevanju rešitev ne spremeni, če številki zamenjamo.)

1. RAČUNAMO S PRSTI, MATEMATIČNIMI KROGLICAMI

Prosi odraslega, da ti na listke napiše več računov. Daj jih v vrečko. Iz vrečke izžrebaj listek, ga na glas preberi in reši s pomočjo prstov. Nekaj računov pa reši s kroglicami.

DODATNE MOŽNOSTI: Otroci, ki že zelo dobro računajo v obsegu do 10, lahko rešujejo tudi račune z več seštevanci (v obsegu do 10 ali 20). Tudi oni naj si pri tem po potrebi pomagajo s prsti ali kroglicami. Ideje za igro najdete v **prilogi**.

Delovni zvezek: str. 26 (spodnja naloga – Pomagaj si s prsti/kroglicami.), 32

PREPIS RAČUNOV SP. NALOGE V DZ (26) V MATEMATIČNI ZVEZEK (vsaj 2 stolpca – lahko tudi v več delih/dneh, pravilen zapis je **v prilogi**)


1. REŠEVANJE IGER NA LILIBI.SI

Verjameva, da se rad učiš tudi z igranjem igric na računalnik. Ta teden lahko preizkusiš igri Kroglice in Računaj z ribo. Ampak ne pretiravaj, velja. 😊

<https://www.lilibi.si/solska-ulica/matematika/sestevam-od-1-do-10>

**Napotek za odrasle:** Pazimo, da otroka ne navajamo prehitro na računanje na pamet. Prosiva, da si **vsi** otroci pri računanju pomagajo **s predmeti in prsti**, **matematičnimi kroglicami**, v nalogah tudi s **sliko**. **Količine** pa naj vseeno **poskusijo** **prepoznavati**, **ne le** **preštevati**.

**SPOZNAVANJE OKOLJA**

Tema: **RASTEMO – ČLOVEŠKO ŽIVLJENJE**

1. Tokrat bomo raziskovali potek človekovega življenja.

* Za uvod se lotimo učnega lista s slikami in besedami (glej Prilogo). Navodila za delo so zapisana tam.
* V marcu smo bili dogovorjeni, da doma poiščete in prinesete v šolo fotografijo sebe, ko ste bili še zelo majhni. Tega skupaj nismo mogli narediti, saj nas je prehitela karantena. Sedaj si boš fotografijo sam dobro ogledal. Povprašaj skrbnico oz. starše, koliko si bil takrat star. Skušaj ugotoviti, kako si se takrat počutil – običajno se to dobro vidi na obrazu. Se mogoče spomniš ali pa se spomnijo drugi, kaj si takrat počel?

1. Skupaj doma pobrskate po albumih, poiščete fotografije svoje preteklosti: tebe, bratcev, sestric, staršev, skrbnikov, starih staršev. Pozanimaj se tudi o svojih prednikih. O starših tvojih staršev, o njihovih starših. Pozanimaj se, kako so živeli oni. Naj ti drugi pripovedujejo o svojem življenju, tako boš izvedel, kje so tvoje korenine, tvoj izvor.
2. Vsi smo bili dojenčki in otroci. Z odraščanjem smo postali mladostniki, kasneje odrasli in če smo dovolj zdravi, lahko postanemo tudi starostniki. Ker se trenutno otroci in starejši težje družite, lahko razveseliš koga od starejših.

**DODATNA NALOGA ZA VSE SRČNE:**

* **Lepo/e risbico/e** lahko pošlješ v **dom starejših**: *Dom upokojencev Domžale, Karantanska 5, Domžale* ter *Medgeneracijski center Bistrica, Cesta talcev 10, Domžale*. Mnogi med njimi so v tem času zelo osamljeni, saj jih ne more prav nihče obiskati in bi se take pošte zelo razveselili. Tudi če jih ne poznaš in ne veš njihovega imena, pošta bo zanesljivo prišla do nekoga, ki bo tvoje pozornosti iskreno vesel - **sporočili so že, da jih z največjo radostjo in nestrpno pričakujejo**😊
* Si za? Zavihamo rokave in ustvarimo lepe risbice, voščilnice, pisemca. Lahko jih pošlješ več v paketu, da jih boš več razveselil! Povabi še svoje domače, saj boš potreboval nekaj pomoči pri odpošiljanju. OOO, kako lepo, da lahko drugim prinašamo veselje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nama z učiteljico pa zagotovo poročaj:

* kako si rešil učni list,
* ali ste doma pobrskali po fotografijah in se pogovarjali o svoji preteklosti,
* ali si razveselil koga od starejših.

 **GLASBENA UMETNOST**

1. Glej prilogo: **REGRAT IN MARJETICA** - namesto ploska in topotanja lahko kasneje dodaš inštrumente, ki si jih v teh tednih izdelal za nalogo.
2. Čakajo te tudi **ZVOČNI POSNETKI** pesmic teh tednov – ZAPOJMO SKUPAJ😊
3. Veseli sva fotografij vaših inštrumentov ter posnetkov vaših nastopov. Imenitno!

**LIKOVNA UMETNOST**

Iz papirja izdelaj metulja, **metulja upanja**. Izdelalo ga je že mnogo otrok po Sloveniji in tudi na naši šoli. Morda so med njimi tudi tvoji bratci ali sestrice. Navodila te čakajo v prilogi. Ne pozabi ga prilepiti na okno. Le tako ga bodo videli tudi drugi. Morda tudi kdo od sošolcev, ko gre z družino na sprehod. 😊

Pred ustvarjanjem lahko poslušaš ali si ogledaš češko pravljico o prav posebnih metuljih (Lahko jo uporabiš za Bralno značko.).

* zvočni posnetek <https://vimeo.com/260730981>
* Lutkovna predstava (kamišibaj) <https://www.facebook.com/zalozba.knjigca/videos/2861226907246345/UzpfSTEwMDAwMDc3MTkxOTQ3NjpWSzoxMTU2OTg1ODI3OTcxMjY2/>



**GIBALNE IGRE NAMENJENE SPROSTITVI MED UČENJEM**

Lahko jih izvajate v stanovanju, na balkonu, zunaj.

* **GLASBENA OGLEDALA:** Predvajajte poljubno glasbo. Eden v paru je ogledalo, drugi stoji pred njim in kaže gibe. Ogledalo ga poskuša čim bolje posnemati.
* **SKAKANJE GUMITVISTA, PRESKAKOVANJE KOLEBNICE**: Tega raje ne počni v stanovanju. Kolebnico ti lahko nekdo vrti v krogu, jo dva vrtita in ti preskakuješ, jo preskakuješ sam/-a (leži na tleh ali si jo vrtiš sam/-a).